„Descoperă misterele Palatului!”
2017-05-15 13:00 - 2018-12-31 19:00 (Europe/Bucharest) | Palatul Culturii
Muzeul Unirii din cadrul Complexului Muzeal Național „Moldova” Iași invită publicul duminică, 14 iunie 2026, de la ora 12.00, la evenimentul literar-muzical „Poetul Național al României” – In memoriam Mihai Eminescu, organizat de Cenaclul Literar-Muzical „Lira Prutului” din Iași.Marcând împlinirea a 137 de ani de la trecerea în neființă a poetului Mihai Eminescu, evenimentul debutează cu prelegerea „Universul Eminescu și proiecția mitologiei clasice: de la Hiperion la Cosmos”, susținută de conf. univ. dr. Victoria Fonari, de la Universitatea de Stat din Moldova, președinte al Uniunii Ziariștilor Profesioniști din România – Filiala Chișinău (Republica Moldova). „Invităm publicul să se bucure de acest eveniment, în atmosfera deosebită a Muzeului Unirii, un loc simbolic pentru istoria și cultura tuturor românilor”, afirmă Andrei Apreotesei, manager Palatul Culturii – Complexul Muzeal Național „Moldova” Iași. Programul cuprinde, de asemenea, momente literar-artistice, susținute de Cenaclul literar-artistic „Vocea generațiilor” din Chișinău (președinte Ana Onică), Cenaclul literar-artistic „Suflet de poet” din Ungheni – Republica Moldova (președinte Rodica Toma), Cenaclul literar-artistic POESIS din Săveni, jud. Botoșani (președinte Mirela Butacu), inclusiv un program susținut de Cenaclul „Lira Prutului” din Iași (președinte Paul Celmare). Invitații speciali ai acestei ediții sunt reprezentanții Asociației culturale ClassAct (București). Evenimentul, moderat de Adelina Alcaz și Paul Celmare, va fi completat de un program muzical, susținut de interpreții Nina Munteanu, Paul Celmare, Ana Ștefănică și grupul vocal „Noi”, Aliona Leșanu și Ansamblul vocal- instrumental „UnFolk” de la Centrul Cultural Multifuncțional „Regina Maria”, din municipiul Ungheni (R. Moldova). Intrarea este liberă, în limita locurilor disponibile.

Prezentare-eveniment la Muzeul Unirii din Iaşi: Sabia de investitură a lui Alexandru Ioan Cuza
2018-04-23 13:00 - 2018-07-08 20:00 | Muzeul Unirii, Strada Alexandru Lăpușneanu nr. 14, Iași, 700057, România

Complexul Muzeal Național „Moldova” - partener în proiectul ”Work-Based Training: Art and Culture”
2018-06-30 13:00 - 2019-06-30 20:00 | Palatul Culturii
